Številka: 10033-56/2020-1

Datum: 3. 12. 2020

Na podlagi 25. člena Zakona o delovnih razmerjih (ZDR-1, Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS in 81/19), v povezavi s 3. odst. 70. člena iz razloga pod 3. točko 1. odst. 68. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF) Agencija Republike Slovenije za okolje objavlja prosto uradniško delovno mesto

**SVETOVALEC (m/ž),** **šifra DM 11017**, v Sektorju za kakovost voda na Uradu za varstvo okolja in narave. Delovno razmerje bo sklenjeno za določen čas s polnim delovnim časom, do 30. 12. 2021. Pravice in dolžnosti izbranega kandidata se določijo glede na naziv svetovalec II.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* najmanj 3 leta in 7 mesecev delovnih izkušenj,
* strokovni izpit iz upravnega postopka druge stopnje,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* pomoč pri pripravi osnutkov predpisov in drugih zahtevnejših gradiv
* zbiranje, urejanje in priprava podatkov za oblikovanje zahtevnejših gradiv
* samostojno oblikovanje manj zahtevnih gradiv s predlogi ukrepov
* vodenje in odločanje v zahtevnih upravnih postopkih na I. stopnji
* opravljanje drugih upravnih nalog podobne zahtevnosti

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem ali izobrazbo pridobljeno po študijskem programu druge stopnje v skladu z zakonom, ki ureja visoko šolstvo.

Prednost pri izbiri bodo imeli kandidati s poznavanjem okoljske zakonodaje s področja odvajanja odpadnih vod v vodno okolje in okoljevarstvenih dovoljenj glede emisij v vode, poznavanjem področja izvajanja obratovalnega monitoringa odpadnih vod in tehnologije čiščenja odpadnih vod industrijskih naprav in imajo znanja s področja okoljskega gradbeništva. Prednost bodo imeli kandidati izkušnjami pri vodenju upravnih postopkov. Želena je izobrazba s področja okoljskega gradbeništva.

V primeru, da izbrani kandidat nima opravljenega strokovnega izpita iz upravnega postopka bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja v skladu s 3. odstavkom 31. člena Zakona o splošnem upravnem postopku.

Izbrani kandidat na delovnem mestu višji svetovalec ne bo imenovan v naziv, se mu pa skladno s 73. členom ZJU določijo pravice in obveznosti za naziv svetovalec II.

Z izbranim kandidatom bo sklenjeno delovno razmerje za določen čas s polnim delovnim časom, do 30. 12. 2021, in sicer iz razloga začasno povečanega obsega dela, ki po svoji naravi traja določen časi in ga ni mogoče izvrševati z obstoječim številom zaposlenih javnih uslužbencev. Razlog povečanega obsega dela je odpravljanje zaostankov zaradi velikega priliva vlog za okoljevarstvena dovoljenja na področju emisij v vode za komunalne čistilne naprave in industrijske naprave (kjer so vključene tudi naprave, ki lahko povzročijo onesnaževanje večjega obsega). Poleg tega je ZVO-1 za obstoječa okoljevarstvena dovoljenja predvidel revizijo dovoljenj ob vsaki spremembi zakonodaje, najkasneje pa v 10 letih. Zaradi velikega priliva tekočih vlog, revizij dovoljenj ne uspemo realizirati, zato ostajajo dovoljenja neusklajena z zakonodajo in ne odražajo dejanskega stanja na terenu. Izbrani kandidat bo delo opravljal v prostorih Agencije Republike Slovenije za okolje, Vojkova 1b, Ljubljana.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da:
* da je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati za razpisano prosto uradniško delovno mesto vložijo prijavo na obrazcu »**prijavni obrazec**«, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta svetovalec (m/ž), šifra DM 11017, na Agenciji Republike Slovenije za okolje, pod zap. št. 10033-56/2020 na naslov: Agencija Republike Slovenije za okolje, Vojkova 1b, 1000 Ljubljana. Rok za prijavo je 5 dni in začne teči naslednji dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Neizbrani kandidati bodo pisno obveščeni o neizboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 44 11 (Nika Javornik).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

 **Iztok Slatinšek**

 **GENERALNI DIREKTOR**